།གཟུངས་གྲྭ་ལྔའི་ལས་ལ་སྦྱར་བའི་དཀྱིལ་འཁོར་ཆེན་པོར་དབང་
བསྐུར་བའི་ཆོ་ག་བཞུགས་སོ། །
༄༅། །ད་ནི་གཟུངས་གྲྭ་ལྔའི་ལས་ལ་སྦྱར་བའི་ཕྱིར་དཀྱིལ་འཁོར་ཆེན་པོར་དབང་
བསྐུར་བའི་ཆོ་ག་ཡན་ལག་དང་བཅས་པ། བརྗོད་པར་བྱ་སྟེ། དེ་ལ་ཡང༌། སྦྱོར་བ་དང༌། དངོས་
གཞི་དང༌། རྗེས་ཀྱི་ཆོ་གའོ། །སྦྱོར་བ་ལ་སའི་ཆོ་ག་དང༌། སྟ་གོན་གྱི་ཆོག་གཉིས་ལས། སའི་ཆོ་
ག་ལ། ས་བརྟག་པ་ནི། དང་པོར་སློབ་དཔོན་སྒྲུབ་པོ་ལྟར་བསྙེན་སྒྲུབ་རྫོགས་པ་མཚན་ཉིད་
དང་ལྡན་པས། འཆད་པར་འགྱུར་བའི་ཡོན་ཏན་དེ་ལྟ་བུ་དང་ལྡན་པའི་སློབ་མ་ནང་ཕན་ཚུན་
གཉེན་དུ་འབྲེལ་བ། ཉི་ཤུ་རྩ་ལྔའི་བར་གང་ཡང་རུང་བ། གཙང་སྦྲ་དང་ལྡན་པས། སློབ་དཔོན་
ལ་མཎྜལ་ཕུལ་ཏེ་པུས་བཙུགས་ཐལ་མོ་སྦྱར་ནས། རྡོ་རྗེ་སློབ་དཔོན་བདག་ལ་གཟུངས་ཆེན་
གྲྭ་ལྔའི་དཀྱིལ་འཁོར་དུ་དབང་བསྐུར་བ་བསྩལ་དུ་གསོལ། ཞེས་ལན་གསུམ་ལ་སོགས་པར་
གསོལ་བ་འདེབས་པར་བྱེད་པས། སློབ་མ་ཉིད་དུ་ཁས་ལེན་པ་ལ་ཁྱེད་ཉིད་དཀྱིལ་འཁོར་ཆེན་
པོ་དབང་བསྐུར་བའི་ཡོ་བྱད་རྣམས་སྟ་གོན་གྱིས་ཤིག །ཡུལ་དུས་འདི་ལྟ་བུར་དབང་བསྐུར་
བར་བྱའོ། །ཞེས་བརྗོད་ནས་ས་ལེགས་པར་བརྟག་སྟེ། སྤྱི་རྒྱུད་ལས། མཐོན་དམན་ཅན་དང་
ཚེར་མ་ཅན། །གྱོ་མོ་དུམ་བུ་ཅན་དག་དང༌། །ངམ་གྲོག་རུས་པ་སྡོང་དུམ་ཁུང༌། །གྲོག་མཁར་
ཐལ་བ་ཚ་སྒོ་ཅན། །གསེག་མ་རྡོ་དང་རྡུལ་དང་སྐྲ། །སྲིན་བུ་གྲོག་སྦུར་ལ་སོགས་མང༌། །དེ་ལྟ་
བུ་ཡི་ས་གཞི་ནི། །མཁས་པས་རྣམ་པ་ཀུན་ལ་སྤང༌། །མཐོ་དམན་སྙོམས་ཤིང་གཙང་ལ་སྣུམ། །
ཟུག་རྔུའི་ཉེས་པ་རྣམ་པར་སྤངས། །ཤར་དང་བྱང་དུ་གཞོལ་བའི་ས། །འཇམ་པོའི་ལས་རྣམས་
ཀུན་ལ་ཤིས། །བརྟན་པར་གྱུར་པའི་ལས་རྣམས་དང༌། །གདོན་རྣམས་ཚར་བཅད་ལ་སོགས་
དང་། །དྲག་ཤུལ་སྤྱོད་པ་དག་ལ་ཡང༌། །ས་ནི་བརྟག་པར་བྱ་མི་དགོས། །དཀྱིལ་འཁོར་ས་
གཞི་གང་དག་ནི། །ཉེ་འཁོར་དག་ན་ཆུ་མང་བ། །དེ་ནི་ཤིས་ཤིང་དངོས་གྲུབ་འཐོབ། །ཆུ་དཀོན་
-330-

སྔགས་ལ་འཇུག་པའི་སྒོ་ལས། གཟུངས་གྲྭ་ལྔའི་སྐོར་བཞུགས། ༢༦༽
པ་ནི་མཁས་པས་སྨད། །ཁོ་ར་ཁོར་ཡུག་སྣ་ཚོགས་ཤིང༌། །མེ་ཏོག་འབྲས་བུ་ལོ་མར་ལྡན། །འོ་
མ་ཅན་གྱི་ཤིང་ཡོད་པ། །དཀྱིལ་འཁོར་དག་ལ་རབ་ཏུ་ཤིས། །འཁོར་ས་འཁོར་ཞིང་ལྡན་པ་
ཡིས། །ས་གཞི་ཡོན་ཏན་མང་ལྡན་ཏེ། །ཉེ་འཁོར་དག་ན་ཆུ་མོད་པ། །དཀྱིལ་འཁོར་དག་ལས་
དེ་ཤིས་པ། །ཞི་བའི་ལས་ལ་ས་གཞི་ནི། །དཀར་པོ་དག་ཏུ་བརྟག་པར་བྱ། །རྒྱས་པའི་ཆེད་དུ་
དམར་སེར་ལ། །དྲག་ཤུལ་སྤྱོད་ལ་ནག་པོ་ཌིས། །གངས་ཚྭའི་ངོས་ལ་པད་མ་ཡི། །མཚོ་དང་
རྒྱ་མཚོའི་ཉེ་འཁོར་དང༌། །ཆུ་གླིང་མི་ཡི་ཉམས་དགའ་བར། །ཞི་བའི་དཀྱིལ་འཁོར་བྲི་བར་བྱ། །
རི་རྩེ་དང་ནི་བ་གླང་ལྷས། །མཆོད་རྟེན་སྐུ་གཟུགས་ཁང་པ་དང༌། །དེ་ལ་¯་གས་པའི་ཕྱོགས་
དག་ཏུ། །རྒྱས་པ་ཡི་ནི་དཀྱིལ་འཁོར་བྲི། །པད་མ་ཁ་ནི་བྱེ་བའི་ཚུལ། །ངང་སྐྱ་དག་ནི་སྒྲ་
སྒྲོགས་པར། །རྒྱལ་སྲིད་སའམ་ནོར་འདོད་པས། །དབང་གི་དཀྱིལ་འཁོར་ཐམས་ཅད་བྲི། །མ་
མོའི་གནས་དང་དུར་ཁྲོད་དང༌། །དབེན་པའི་གནས་དང་ཁང་སྟོང་དང༌། །ཉམས་མི་དགའ་བའི་
ཡུལ་གང་ཡིན། །དེ་དག་ཏུ་ནི་མངོན་སྤྱོད་བྲི། །མཆོད་རྟེན་ཆེན་པོ་ཉམས་དགའ་དང༌། །དབེན་
པ་ཡི་ནི་གནས་དག་དང༌། །རི་ཡི་རྩེ་མོ་རྒྱ་ཆེན་དུ། །དངོས་གྲུབ་དཀྱིལ་འཁོར་བྲི་བར་བྱ། །དེ་
བཞིན་གཤེགས་པའི་དཀྱིལ་འཁོར་ནི། །གནས་ནི་བཟང་པོ་གཞན་དུ་ཡང༌། །མཁས་པ་ཡིས་
ནི་ཁྱད་པར་དུ། །ཐམས་ཅད་བྲི་བར་བྱ་བ་ཡིན། །ཕུན་སུམ་ཚོགས་པ་ཀུན་བཟང་བ། །ཚོགས་
པ་དག་ནི་རྙེད་པར་དཀའ། །མདོར་ན་ས་གཞི་མཉམ་པ་དང༌། །མདངས་སྣུམ་ཤར་དུ་གཞོལ་
བ་བཞེད། །ཆུ་མང་ལྡན་པའི་གནས་དང་ནི། །ཤིང་ལྗོན་བཟང་པོས་བརྒྱན་པ་དང༌། །བདག་གི་
མིག་ཡིད་མགུ་བ་དང༌། །འཚེ་མེད་ཟུག་རྔུ་སྤང་བ་ནི། །དཀྱིལ་འཁོར་གནས་སུ་ཤེས་པ་སྟེ། །
མི་ཡི་དངོས་གྲུབ་ཐོབ་པར་བྱེད། །ཞེས་གསུངས་པ་རྣམས་ལེགས་པར་བརྟགས་ཏེ། དེར་ཁྲུ་
གང་ཙམ་བརྐོས་ནས་ས་དེས་བཀང་། ལྷག་ན་བཟང་། མཉམ་ན་འབྲིང༌། དམའ་ན་ངན་པས་
སྤང་བར་བྱ་ཞིང༌། གཞན་ཡང་ཕྱི་དང་ནང་གི་མཚན་མ་བཟང་ངན་རྣམས་བྱ་བའི་སྒྲུབ་ཐབས་
-331-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
སུ་བཤད་པ་ལྟར་ལེགས་པར་བརྟགས་ནས། འཐད་པའི་གནས་དེར་དྲི་དང་མེ་ཏོག་དང་བདུག་
སྤོས་དང༌། དཀར་གཏོར་དང་དམར་གཏོར་ཇི་ལྟར་འོས་པ་མགྲོན་གྲངས་སམ། གསུམ་མམ།
སྣོད་ཆེན་པོར་གཅིག་བཤམས་ཏེ། ལས་སྔགས་ཀྱིས་བསང་གཏོར་བྱ་ཞིང༌། སཾ་བྷ་རའི་སྔགས་
ལན་གསུམ་ལ་སོགས་པས་བསྔོས་ནས། འདས་པ་དང༌། མ་བྱོན་པ་དང༌། ད་ལྟར་བྱུང་བའི་
སངས་རྒྱས་དང་བྱ་ཆུབ་སེམས་དཔའ་དང་། ཉན་ཐོས་དང་། རང་སངས་རྒྱས་ཐམས་ཅད་ལ་
ཕྱག་འཚལ་ལོ། །སངས་རྒྱས་ལ་ཕྱག་འཚལ་ལོ། །ཆོས་ལ་ཕྱག་འཚལ་ལོ། །དགེ་འདུན་ལ་
ཕྱག་འཚལ་ལོ། །ཡང་དག་པར་རྫོགས་པའི་སངས་རྒྱས་ཉན་ཐོས་ཀྱི་དགེ་འདུན་དང་བཅས་
པ་བདུན་པོ་དག་ལ་ཕྱག་འཚལ་ལོ། །འཇིག་རྟེན་ན་དགྲ་བཅོམ་པ་རྣམས་ལ་ཕྱག་འཚལ་ལོ། །
བྱམས་པ་ལ་སོགས་པ་བྱང་ཆུབ་སེམས་དཔའ་རྣམས་ལ་ཕྱག་འཚལ་ལོ། །ཕྱིར་མི་འོངས་པ
རྣམས་ལ་ཕྱག་འཚལ་ལོ། །ལན་གཅིག་ཕྱིར་འོང་བ་རྣམས་ལ་ཕྱག་འཚལ་ལོ། །རྒྱུན་དུ་
ཞུགས་པ་རྣམས་ལ་ཕྱག་འཚལ་ལོ། །འཇིག་རྟེན་ན་ཡང་དག་པར་སོང་བ་རྣམས་ལ་ཕྱག་
འཚལ་ལོ། །ཡང་དག་པར་ཞུགས་པ་རྣམས་ལ་ཕྱག་འཚལ་ལོ། །དེ་དག་ལ་ཕྱག་འཚལ་ནས་
བསྲུང་བ་ལྔའི་ཆོ་ག་འདི་ལ་སྦྱོར་བར་བྱའོ། །བདག་ལ་རིག་སྔགས་དེ་འགྲུབ་པར་གྱུར་ཅིག །
འབྱུང་པོའི་ཚོགས་གང་སུ་དག་ས་ལ་རྒྱུ་བ་རྣམས་དང༌། ནམ་མཁའ་ལ་རྒྱུ་བ་རྣམས་དང༌། ཆུ་
ན་རྒྱུ་བ་རྣམས་དང་། ལྷ་རྣམས་དང༌། ཀླུ་རྣམས་དང༌། ལྷ་མ་ཡིན་རྣམས་དང ། རླང་ལྷ་རྣམས་
དང༌། ནམ་མཁའ་ལྡིང་རྣམས་དང་། དྲི་ཟ་རྣམས་དང༌། མིའམ་ཅི་རྣམས་དང༌། ལྟོ་འཕྱེ་ཆེན་པོ་
རྣམས་དང་། གནོད་སྦྱིན་རྣམས་དང༌། སྲིན་པོ་རྣམས་དང༌། ཡི་དྭགས་རྣམས་དང༌། ཤ་ཟ་
རྣམས་དང༌། འབྱུང་པོ་རྣམས་དང་། གྲུལ་བུམ་རྣམས་དང༌། ལུས་སྲུལ་པོ་རྣམས་དང༌། སྐེམ་
བྱེད་རྣམས་དང༌། སྨྱོ་བྱེད་རྣམས་དང་། གྲིབ་གནོན་རྣམས་དང༌། བརྗེད་བྱེད་རྣམས་དང༌།
གནོན་པོ་རྣམས་དག་ང་ལ་ཉོན་ཅིག །འབྱུང་པོའི་ཆོ་གས། གཟི་བྱིན་འཕྲོག་པ་རྣམས་དང༌།
-332-

སྔགས་ལ་འཇུག་པའི་སྒོ་ལས། གཟུངས་གྲྭ་ལྔའི་སྐོར་བཞུགས། ༢༦༽
ཟས་སུ་མངལ་ཟ་བ་རྣམས་དང༌། ཟས་སུ་ཁྲག་འཐུང་བ་རྣམས་དང༌། ཟས་སུ་ཞག་ཟ་བ་
རྣམས་དང༌། ཟས་སུ་ཤ་ཟ་བ་རྣམས་དང༌། ཟས་སུ་ཚིལ་ཟ་བ་རྣམས་དང༌། ཟས་རྐང་ཟ་བ་
རྣམས་དང་། ཟས་སུ་བཙས་པ་ཟ་བ་རྣམས་དང༌། སྲོག་འཕྲོག་པ་རྣམས་དང༌། ཟས་སུ་གཏོར་
མ་ཟ་བ་རྣམས་དང༌། ཟས་སུ་ཕྲེང་ཟ་བ་རྣམས་དང༌། ཟས་སུ་དྲི་ཟ་བ་རྣམས་དང་། ཟས་སུ་
བདུག་པ་ཟ་བ་རྣམས་དང༌། ཟས་སུ་མེ་ཏོག་ཟ་བ་རྣམས་དང༌། ཟས་སུ་འབྲས་བུ་ཟ་བ་
རྣམས་དང༌། ཟས་སུ་ལོ་ཏོག་ཟ་བ་རྣམས་དང༌། ཟས་སུ་བསྲེག་བྱ་ཟ་བ་རྣམས་དང༌། ཟས་སུ་
རྣག་འཐུང་བ་རྣམས་དང༌། ཟས་སུ་ཕྱི་ས་ཟ་བ་རྣམས་དང་། ཟས་སུ་གཅིན་འཐུང་བ་རྣམས་
དང༌། ཟས་སུ་ལྷག་མ་ཟ་བ་རྣམས་དང༌། ཟས་སུ་མཆིལ་མ་ཟ་བ་རྣམས་དང༌། ཟས་སུ་ངར་
སྣབས་ཟ་བ་རྣམས་དང༌། ཟས་སུ་སྣབས་ཟ་བ་རྣམས་དང༌། ཟས་སུ་མི་གཙང་བ་ཟ་བ་རྣམས
དང༌། ཟས་སུ་སྐྱུགས་པ་ཟ་བ་རྣམས་དང༌། ཟས་སུ་གཏོར་ཁུང་ནས་འབབ་པ་འཐུང་བ་རྣམས་
དང་། སྡིག་པའི་སེམས་དང་ལྡན་པ་རྣམས་དང་། སྡང་བའི་སེམས་དང་ལྡན་པ་རྣམས་དང༌།
དྲག་ཤུལ་གྱི་སེམས་དང་ལྡན་པ་རྣམས་དང༌། གཞན་གྱི་སྲོག་འཕྲོག་པ་རྣམས་བདག་ལ་ཉོན་
ཅིག །བསྲུང་བ་ལྔའི་ཆོ་ག་འདི་བརྗོད་པར་བྱའོ། །སྤོས་དང་། མེ་ཏོག་དང་། བདུག་པ་དང༌།
གཏོར་མ་ཡང་སྦྱིན་ནོ། །བདག་ལ་སྡིག་པའི་སེམས་དང་ལྡན་པ་རྣམས་དང༌། སྡང་བའི་སེམས་
དང་ལྡན་པ་རྣམས་དང༌། དྲག་ཤུལ་གྱི་སེམས་དང་ལྡན་པ་རྣམས་དང་། གཞན་གྱི་སྲོག་འཕྲོག་
པ་རྣམས་དང༌། གཟི་བྱིན་འཕྲོག་པའི་གདོན་ཐམས་ཅད་ནི་དེངས་ཤིག །ཞི་བའི་སེམས་དང་
ལྡན་པ་རྣམས་དང༌། བྱམས་པའི་སེམས་དང་ལྡན་པ་རྣམས་དང༌། དགེ་བའི་སེམས་དང་ལྡན་
པ་རྣམས་ནི་བདག་ལ་ཉོན་ཅིག །སངས་རྒྱས་དང༌། ཆོས་དང༌། དགེ་འདུན་ལ་མངོན་པར་དད་
པ་རྣམས་བདག་ལ་ཉོན་ཅིག །འདི་ལྟ་སྟེ། ནག་མོ་བཞིན་བསྒྱུར་མ། གྲུལ་བུམ་མ། དུང་ཅན་
མ། མེ་ཏོག་ཀ་མ་ལ་ལྟ་བུའི་མིང་ཅན་མ། འཕྲོག་མ། སྐྲ་མདོག་ལྗང་ཁུ་མ། དཔལ་ལྡན་མ།
-333-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
སྤྲེའུ་ལྟར་དམར་སེར་མ། འཕྱང་མ། རབ་ཏུ་འཕྱང་མ། དུས་ཀྱི་ཞགས་པ་ཅན་མ། བུམ་ལྟོ་མ།
གཤིན་རྗེའི་ཕོ་ཉ་མོ། གཤིན་རྗེའི་སྲིང་མོ། འབྱུང་པོ་ཟ་བ་མོ། མེ་ཏོག་དང་། བདུག་པ་དང་། དྲི་
དང༌། གཏོར་མ་འདི་དབུལ་གྱིས་བཞེས་ཤིག །འཇིགས་པ་དང་། གནོད་པ་ཐམས་ཅད་ལས་
བདག་ལ་བསྲུང་དུ་གསོལ། ལོ་བརྒྱ་འཚོ་བར་གྱུར་ཅིག །སྟོན་བརྒྱ་མཐོང་བར་ཤོག་ཅིག །
བདག་ལ་རིག་སྔགས་ཀྱི་གཞི་རྣམས་གྲུབ་པར་གྱུར་ཅིག་སྭཱཧཱཞེས་བརྗོད་ནས་དྲིལ་བུ་
གསིལ་ཞིང་གཏོར་མ་བཏང་བར་བྱའོ། །དེ་ནས་ཁྲུ་གང་ཙམ་བརྐོས་ནས། ས་དེས་བཀང་བས་
ལྷག་ན་བཟང་། མཉམ་ན་འབྲིང་། དམའ་ན་ངན་པས་སྤང་བར་བྱ་ཞིང༌། གཞན་ཡང་ཕྱི་དང་
ནང་གི་མཚན་མ་བཟང་ངན་རྣམས། བྱ་བའི་སྒྲུབ་ཐབས་སུ་བཤད་པ་ལྟར། ལེགས་པར་
བརྟགས་ནས། དྲག་པོའི་ལས་རྣམས་ཀྱང་མཚན་མ་བཟང་པོ་ཉིད་ལ་བརྩམ་པར་བྱའོ། །ས་
སྦྱང་བ་ལ། ཡུལ་གྱི་ཁྱད་པར་ནི། དྲང་སྲོང་གནས་དང་བ་གླང་ལྷས། །དེར་ནི་དོགས་པ་བསྐྱེད་
མི་དགོས། །ཞེས་པ་ལྟར་གནས་དེ་དག་ཏུ་ས་གཞིའི་ཟུག་རྔུ་སྦྱང་བ་དང༌། བརྐོས་པའི་སྒོ་ནས་
བརྟག་པ་དང༌། འཐས་པར་བཅག་པ་ལ་སོགས་པ་མི་དགོས་ལ། དེ་ལྟ་བུ་མ་ཡིན་པའི་གནས་
རྣམས་སུ། དེ་དག་ངེས་པར་བྱ་དགོས་སོ། །དུས་སྐར་གྱི་ཁྱད་པར་ནི། སྤྱིར་སྟོན་ཟླ་འབྲིང་པོའི་
ཉ་ནས། དཔྱིད་ཟླ་ཐ་ཆུང་གི་ཉའི་བར་ལ་མཁས་པས་དཀྱིལ་འཁོར་གྱི་ལས་བྱ་བ་ཡིན་ལ། དེ་
ཡང་སློབ་མ་དབང་བསྐར་བའི་ཆེད་དུ་དཀྱིལ་འཁོར་ཡོངས་སུ་བསྒྲགས་པ་གང་ཡིན་པ་དང༌།
གསང་བ་ཟབ་མོའི་དཀྱིལ་འཁོར་དང༌། དམ་ཚིག་དག་པར་བྱེད་པའི་དཀྱིལ་འཁོར་དང༌། ནོར་
དང་འབྱོར་པ་སྒྲུབ་པའི་དཀྱི་འཁོར་དང༌། ཆོ་ག་ཡོ་བྱད་ལ་སོགས་པ་དཀའ་ཚེགས་ཀྱིས་སྒྲུབ་
པའི་དཀྱིལ་འཁོར་གྱི་ལས་གང་ཡིན་པ་ཐམས་ཅད་ཟླ་བ་བདུན་པོ་དེ་དག་ལ་བྱ་ཞིང་། ཡང་
འགའ་ཞིག་གི་ཚེ། ཡུལ་དང་དུས་དང་སློབ་མ་དང་། རྫོགས་པའི་ཡོན་ཏན་ཁྱད་པར་དུ་ཤེས་
པར་བྱས་ནས། མཁས་པས་དབྱར་ཀྱང་དཀྱིལ་འཁོར་གྱི་ལས་བྱ་ལ། ཁྱད་པར་བགེགས་
-334-

སྔགས་ལ་འཇུག་པའི་སྒོ་ལས། གཟུངས་གྲྭ་ལྔའི་སྐོར་བཞུགས། ༢༦༽
གཞོམ་པ་དང༌། ནད་བཅད་པ་དང༌། སྒྲུབ་པའི་དཀྱིལ་འཁོར་རྣམས་ལ་བཅུ་གསུམ་མམ། ཁྱད་
པར་ཟླ་བ་ཉ་བ་ལ་དེ་བཞིན་གཤེགས་པའི་དཀྱིལ་འཁོར་གྱི་ལས་བྱ་ལ། གཟའ་ཡང༌། ཕུར་བུ་
དང་ནི་ཟླ་བ་དང༌། །པ་སངས་དང་ནི་ཉི་མ་བཟང༌། །གཞན་ལ་རབ་ཏུ་རིགས་པའོ། །ལས་ནི་
ཀུན་ཏུ་བརྩམ་པར་བྱ། །རྒྱལ་དང་སྐག་དང་ས་ག་དང༌། །མེ་བཞི་ནག་པ་ཐ་སྐར་དང༌། སྣྲོན་ལ་
སོགས་པ་ས་ག་ནི། །དཀྱིལ་འཁོར་དག་ལ་རབ་ཏུ་ཤིས། །དེ་ལ་སོགས་པ་ཞི་བ་དང༌། །རྒྱུ་
སྐར་དག་ནི་བཟང་པོ་ལ། །བློ་དང་ལྡན་པས་དཀྱིལ་འཁོར་བྲི། །ཡུད་ཙམ་ཡང༌། འབེབས་ལྷན་
རྒྱལ་བ་རྒྱས་བྱེད་དང༌། །གསལ་དང་མང་ལྡན་ནོར་ལྡན་དང༌། །བཟང་པོ་ཆུ་ལྷ་ཚངས་པ་དང༌། །
དེ་དང་བཀྲ་ཤིས་ཁྱབ་འཇུག་དང་། །སྐྱེས་བུའི་བདག་དང་ཐ་སྐར་བྱམས། །ཚིགས་བཟང་པ་
དང་པ་ཝ་སངས། །ཞེས་པ་རྣམས་ལ་འཇམ་པོའི་དཀྱིལ་འཁོར་གྱི་ལས་བྱ་ཞིང་། དེ་རྣམས་
ལས་ལྡོག་པ་རྣམས་ལ་དྲག་པའི་ད